  Майя Бывальцева Улон интыез асваньбуртонлэсь дырзэ Россиын ортчисьтэм карыны быгатозы. Кун Думалэн депутатэз Андрей Исаев вылэ чӧлскыса, со сярысь ивортэ «Интерфакс». 8-тӥ тулыспалэ катэз кыкетӥ лыдӟемен эскерон дыръя сыӵе тупатонэз ӵектыны малпало «Единая Россия» фракциысь депутатъёс. Сыӵе пумкылъян кутэмын вал улосвылъёсын ужан арнялы но бырйисьёсын пумиськонъёслы йылпумъянъёсъя. Ӵектонлы дурбасьтӥз Россиысь кивалтэтлэн тӧроез Дмитрий Медведев. Азьвыл ялӥзы вал, дунтэк асваньбуртон 2017-тӥ арын 1-тӥ южтолэзе йылпумъяськоз шуыса. Берлогес вераськыны кутскизы, со эрикрадэз кӧня ке категориослы кельтоно шуыса — анай-атайтэк кылемъёслы, куашкан калэ вуэм юртъёсысь выжтэм муртъёслы, Крымын улӥсьёслы. Тегъёс: Мерлык ДмитрийМедведев Москва Россия ЕдинаяРоссия улонинты КунДума  